انيس منصور

انيس منصور ( المنصوره ، 18 اغسطس 1924 - القاهره، 21 اكتوبر 2011 ) كاتب و قصاص و صحفى مصرى. اشتغل فى جرانيل و مجلات كتيره ، و رأس تحرير مجلات و جرانيل زى الجيل و اخر ساعة و اكتوبر و مايو و كاريكاتير و غيرها.

نشأ فى قريه جنب المنصوره فى محافظة الدقهليه ، و بعد ما خلص مدرسته كلية الاداب فى جامعة القاهره و اخد ليسانس فى الفلسفه و اتلمذ على ايد استاذه الجامعى الفيلسوف المصرى عبد الرحمن بدوى. ما بين 1954 و 1963 اشتغل مدرس للفلسفه فى كلية الاداب فى جامعة عين شمس فى القاهره ، و فى سنة 1975 رجع تانى للتدريس فى جامعة مصر الدوليه.

انيس منصور عاش شبابه فى فتره ازدهار ثقافى مليانه كتاب و مفكرين كبار زى طه حسين و العقاد و توفيق الحكيم و سلامه موسى.

 مؤلفاته 
كتابات انيس منصور متنوعه بين مقالات و دراسات و قصص و مسرحيات ، و بيغلب النقل على دراساته و بيتميز بالاسلوب الصحفى المقتضب. من اشهر مؤلفاته " فى صالون العقاد كانت لنا ايام " ، و " عاشوا فى حياتى " ، وليه فى الدراسات السياسيه مؤلفات زى " الحائط و الدموع " و " وعبد الناصر المفترى عليه والمفترى علينا " و " للتاريخ انياب و اظافر " و " الخبز و القبلات " و "أوراق على الشجر". و من قصصه مجموعات " عزيزى فلان " و " يا من كنت حبيبى " و " هى و غيرها ". ترجم لفريدريك دورينمات و من اشهر المسرحيات اللى ترجمها له كانت مسرحيه " زيارة السيدة العجوز " اللى اتعرضت على المسرح المصرى بعنوان " الزيارة انتهت ". فى ادب الرحلات كانت له كتب ناجحه و رايجه زى " حول العالم فى ٢٠٠ يوم " و " بلاد الله لخلق الله " و " وغريب فى بلاد غريبة " و " أنت فى اليابان " و غيرها

كتب كمان مؤلفات عن مواضيع خرافيه بتعتبر منقوله من مؤلفات غربيه زى " اللى هبطوا من السماء " و " اللى رجعو الى السماء " ، و " أرواح و أشباح " ، و " لعنة الفراعنة ".

من مؤلغاته:
 عاشــوا فى حياتي
 دعوة للابتسام
 الكبار يضحكون أيضا
 اللى هبطوا من السماء
 اللى رجعو الى السماء
 زى الفل
 فى صالون العقاد كانت لنا أيام
 من أول السطر
 يا نور النبي
 انها كرة الندم
 احنا أولاد الغجر
 الوجودية
 يسقط الحائط الرابع
 كرسى على الشمال
 قالوا
 يا صبر أيوب
 يوم بيوم
 كل شيء نسبي
 أرواح و أشباح
 حول العالم فى 200 يوم
 أعجب الرحلات فى التاريخ
 لأول مرة
 هناك فرق
 اللهم انى سائح
 الحب والفلوس والموت و أنا
 كائنات فوق
 شارع التنهدات
 الرئيس قال لى وقلت أيضا
 شبابنا الحيران
 على رقاب العباد
 ولكنى أتامل (مقالات)
 لعنة الفراعنة
 دعوة للابتسام
 هناك أمل
 آه لو رأيت
 تولد النجوم وتموت
 اقرأ أى شيء
 مصباح لكل انسان
 أحب و أكره
 لعل الموت ينسانا
 بعدين ضاع الطريق
 لعلك تضحك
 عبد الناصر المفترى عليه والمفترى علينا
 الا فاطمة
 القلب يدق أبدا
 من نفسي
 ساعات بلا عقارب
 أوراق على شجر
 شباب شباب
 مذكرات شاب غاضب
 مذكرات شابة غاضبة
 قل لى يا أستاذ
 كتاب عن كتب
 وجع فى قلب اسرائيل
 وداعا أيها الملل
 فى تلك دول العظماء اتولدو معا
 عزيزى فلان
 الخالدون المئة
 معنى الكلام

كمان ليه اعمال دراميه اتحولت لمسلسلات تلفزيون منها:
 ومن اللى لا يحب فاطمة
 حقنة بنج
 اتنين.. اتنين
 عريس فاطمة
 غاضبون وغاضبات
 هيا و غيرها
 هيا وعشاقها
 العبقري
 القلب أبدا يدق
 يرجع الماضى يعود

 جوايز و مناصب 
انيس منصور عضو فى مجلس الشورى المصرى ، و عضو فى المجلس الاعلى للثقافه ، و عضو فى مجلس ادارة الهيئه العامة للكتاب. و اخد جوايز كتيره و اديته جامعة المنصوره الدكتوراه الفخريه ، و اخد جايزة الفارس الدهبى من التلفزيون المصرى ، و على لقب " كاتب المقال اليومى الاول فى الاربعين سنة الاخيره ".

فى سنة 1963 كسب بجايزة الدولة التشجيعيه فى الاداب ، و فى سنة 1981 بجايزة الدوله التقديريه فى الاداب ، و فى سنة 2001 اداه المجلس الاعلى للثقافه فى مصر جايزة مبارك فى الاداب.

 وفاته 
اتوفى انيس منصور فى مستشفى فى القاهره فى 21 اكتوبر 2011 و هو عنده حوالى 87 سنه بعد ماتصاب بالتهاب رئوى حاد و اتدهورت حالته الصحيه.

 مصادر 

 شوف 
 لستة الكتاب المصريين

تصنيف:مواليد 1924
تصنيف:وفيات 2011
تصنيف:كتاب مصريين
تصنيف:صحفيين مصريين
تصنيف:روائيين مصريين
تصنيف:مصريين اخدوا جايزة الدوله التقديريه
تصنيف:مصريين اخدوا جايزة الدوله التشجيعيه
تصنيف:دقهلاويه
تصنيف:ناس من المنصوره
تصنيف:متعلمين فى جامعة القاهره